Долбоор

**Кыргыз Республикасынын Мыйзамы**

**Кыргыз Республикасынын Салык кодексине өзгөртүүлөрдү киргизүү жөнүндө**

**1-берене.**

Кыргыз Республикасынын Салык кодексине (Кыргыз Республикасынын Жогорку Кеңешинин жарчысы, 2008-ж. №8, 922-б.) төмөнкүдөй өзгөртүүлөр киргизилсин:

1. 270-беренесинде:

а) 3-бөлүгүндө “пайда болот” деген сөздөн кийин “, эгер ушул бөлүмдө башкасы каралбаса” деген сөздөр менен толукталсын;

б) берене төмөнкүдөй мазмундагы 6-бөлүк менен толукталсын:

“6. Ушул Кодекстин 277-1-беренесинин 4-бөлүгүнө ылайык КНСтин суммасын төлөөдө ушул берененин 1-бөлүгүндө каралган кириштөө укугу ушул Кодекстин 277-1-беренесинин 3 жана 4-бөлүгүнө ылайык төлөнгөн КНСтин суммасына карата пайда болот.”.

1. берене төмөнкүдөй мазмундагы 9-бөлүк менен толукталсын:

“9. Ушул Кодекстин 277-1-беренесинин 3-бөлүгүнө ылайык төлөнгөн, сатып алынган материалдык ресурстар үчүн КНС кириштөөгө тийиш эмес, анын ичинде салык төлөөчү ушул Кодекстин 277-1-беренесинин 4-бөлүгүнө ылайык КНСти төлөбөгөн учурда.”.

1. Кодекс төмөнкүдөй мазмундагы 277-1-беренеси менен толукталсын:

“277-1-берене. Шарттуу кириштөөдө КНС төлөө тартиби

1. Товарлардын салык салынуучу импортун ишке ашырган салык төлөөчү ушул беренеде белгиленген тартипте товарлардын импортуна КНС шарттуу кириштөөнү колдонуу укугуна ээ болот.

Ушул берененин максаттарында КНС шарттуу кириштөө деп ушул беренеге ылайык белгиленген КНС төлөө тартиби түшүнүлөт, ага ылайык салык төлөөчү Кыргыз Республикасына товарларды импорттоодо эсептелген КНС суммасын толугу менен же бир бөлүгүн төлөөгө милдеттүү.

1. Аларга карата КНС шарттуу кириштөө колдонулган товарлардын тизмеги, ошондой эле КНС шарттуу кириштөөнү колдонуу тартиби Кыргыз Республикасынын Өкмөтү тарабынан бекитилет.
2. КНС шарттуу кириштөөнү колдонуу менен ушул берененин 2-бөлүгүндө каралган товарларды импорттоодо, салык төлөөчү импортко эсептелген КНС суммасынан 30 пайызды төлөйт.
3. Эгерде салык төлөөчү тийиштүү бажы органына же салыктык катталган жери боюнча салык органына импорттолгон товарларды эсепке алуу күнүнөн баштап 180 күндүн ичинде ушул товарлардын экспортун ырастоочу документтердин көчүрмөлөрүн Кыргыз Республикасынын Өкмөтү аныктаган тизме боюнча бербесе, салык төлөөчү ушул берененин 3-бөлүгүндө белгиленген КНС суммасына толуктап КНС импортко эсептелген суммасынан 70 пайызды төлөөгө милдеттүү.
4. Ушул берененин 4-бөлүгүндө каралган, КНС суммасын төлөө боюнча милдеттенме ушул Кодекстин 282-6-беренесинин 3, 4 жана 5-бөлүктөрүнө ылайык импорттолгон товарлар салык төлөөчү тарабынан эсепке алынган салыктык мезгилде пайда болот.”.

**2-берене**.

Ушул Мыйзам расмий жарыяланган күндөн он беш күн өткөндөн кийин күчүнө кирет.

**Кыргыз Республикасынын**

**Президенти**